Waxyaabaha dhaxal-galka ah ee ay shirkadda DP World Somaliland uga tegayso, ayuu madaxweynuhu mid mid u sharraxay, waxaana uu sheegay in dhismaha deked casri ah oo iyo dariiq isku xidha dekedda iyo Dalka Ethiopia ugu muhiimsan yihiin, “DP World waxa ay noqotay shirkadda qudha ee badka soo dhigtay marka aynu muddadaa aynu ku heshiinay dhammaato waxa aanu ka tegaynaa dekeddaa Berbera inta ay le’eg tahay in le’eg annagoo dhisnay oo noqonaysa 400(afar boqol) oo Mitir oo deked ah iyo waddadii isku xidhi lahayd dekeddaas iyo dalalka Jaarka ah, markaa ninka heshiiska Berbera aad Carrabka ugu dhuftow ma waxa aynu eegnaa maanta dekeddaas oo aanad adigu dhisi karaynin ama waddada, ma waxa aynu eegnaa waxayga aniga ii horumari oo isii aniga kaash aan raamsado oo berri aan raandhiis lahayn, mise wax badan oo dheef ahi yaanu ina soo geline waxa aynu dhisnaa wax dalka mustaqbal u noqda oo dhisma oo laga tago,” ayuu yidhi madaxweyne Muuse Biixi Cabdi.
